Գերիների փոխանակման գծի աջ ու ձախ թեւերի վրա, համարյա Քռի ափին, կանգնել են երկու կողմերի ներկայացուցիչները, ամեն րոպե կռվի պատրաստ թիկնապահներով… Խոսք չկա։ Սկզբում ազերիների մեքենայից մեր մեքենան են տեղափոխում Սառայի դին, ապա Ռանգիզին, նրանից պատշաճ հեռավորություն պահպանելով, բերում գնդացիրների փողի տակ գրեթե, հանձնում են. մեկ-երկու գերի էլ են փոխանակում ու բաժանվում, պահպանելով նույն սառը եւ անխոս արարողակարգը։ Անդոն քեռին փաթաթվում է աղջկա դիակին։ Մի քանի վայրկյան հետո, ազերիների կողմից, լսվում է գնդացրի կրակոց։